Document ID: 31994R3255

KOMISSION ASETUS (EY) N:o 3255/94 annettu 19 päivänä joulukuuta 1994,
viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1891/94(2), ja erityisesti sen 13 artiklan 5 kohdan,
sekä katsoo, että
yhteisössä viljeltäväksi hyväksyttyjen viiniköynnöslajikkeiden luokittelu on tehty komission asetuksessa (ETY) N:o 3800/81(3), sellaisena kuin se on viimeksi muutettuna asetuksella (ETY) N:o 3369/92(4), viiniköynnöslajikkeiden luokittelua koskevista yleisistä säännöistä 24 päivänä heinäkuuta 1989 annetun neuvoston asetuksen (ETY) N:o 2389/89(5), sellaisena kuin se on muutettuna asetuksella (EVY) N:o 3577/90(6), mukaisesti,
eräiden viininvalmistukseen tarkoitettujen viinirypälelajikkeiden viljelysoveltuvuus on todettu tyydyttäväksi koko Yhdistyneen kuningaskunnan alueella ja eräissä Espanjan, Italian, Kreikan ja Saksan hallintoyksiköissä tietyistä viiniköynnöslajikkeiden viljelysoveltuvuuden tutkimista koskevista säännöistä 30 päivänä lokakuuta 1972 annetun komission asetuksen (ETY) N:o 2314/72(7), sellaisena kuin se on viimeksi muutettuna asetuksella (ETY) N:o 2462/93(8), mukaisissa tutkimuksissa; viinivalmistukseen tarkoitetut viiniköynnöslajikkeet olisi luokiteltava tällä samalla alueella sekä näissä samoissa hallintoyksiköissä tilapäisesti hyväksyttyjen viiniköynnöslajikkeiden luokkaan asetuksen (ETY) N:o 2389/89 11 artiklan 1 kohdan b alakohdan mukaisesti,
olisi täydennettävä viininvalmistukseen ja syötäväksi tarkoitettujen viinirypälelajikkeiden luokitusta lisäämällä koko Belgian alueella ja tietyissä Italian, Kreikan, Saksan ja Portugalin hallintoyksiköissä hyväksyttyihin ja suositeltaviin lajikkeisiin tiettyjä lajikkeita, jotka ovat kuuluneet niiden välittömässä läheisyydessä olevan hallintoyksikön luokitukseen vähintään viiden vuoden ajan ja jotka tämän vuoksi täyttävät asetuksen (ETY) N:o 2389/89 11 artiklan 1 kohdan a alakohdan ensimmäisessä luetelmakohdassa säädetyn edellytyksen,
saatu kokemus on osoittanut, että viinejä, jotka on saatu eräissä Espanjan, Italian, Kreikan, Saksan ja Portugalin hallintoyksiköissä hyväksytyistä viininvalmistukseen tai syötäväksi tarkoitetuista viinirypälelajikkeista, jotka ovat kuuluneet niiden välittömässä läheisyydessä olevan hallintoyksikön luokitukseen vähintään viiden vuoden ajan, voidaan pitää yleisesti hyvälaatuisina; tämän vuoksi nämä lajikkeet olisi luokiteltava kysaisissä hallintoyksiköissä suositeltaviksi lajikkeiksi asetuksen (ETY) N:o 2389/89 11 artiklan 2 kohdan a alakohdan säännösten mukaisesti,
eräiden viinivalmistukseen ja syötäväksi tarkoitettujen viiniköynnöslajikkeiden, jotka ovat kuuluneet vähintään viiden vuoden ajan väliaikaisesti hyväksyttyjen lajikkeiden luokkaan eräissä Italian ja eräissä Kreikan hallintoyksiköissä, viljelysoveltuvuus on todettu tyydyttäväksi; tämän vuoksi nämä lajikkeet olisi luokiteltava lopullisesti näissä hallintoyksiköissä hyväksytyiksi ja suositeltaviksi lajikkeiksi asetuksen (ETY) N:o 2389/89 11 artiklan 4 kohdan mukaisesti,
saatu kokemus on osoittanut, että edellytykset yhden viiniköynnöslajikkeen säilyttämiseksi suositeltavien lajikkeiden luokassa eivät enää täyty eräissä Italian ja Kreikan hallintoyksiköissä; tämän vuoksi on suotavaa poistaa tämä lajike samaisissa hallintoyksiköissä hyväksytyistä lajikkeista asetuksen (ETY) N:o 2389/89 11 artiklan 2 kohdan b alakohdan mukaisesti,
aikaisemmin Yhdistyneessä kuningaskunnassa "hyväksyttyjä" viiniköynnöslajikkeita poistettiin väliaikaisen sallimisen määräajan päättymisen vuoksi; on todettu, ettei näitä viljelyksiä ole vielä korvattu, ja siksi ne olisi otettava uudestaan mukaan viljelijöiden rankaisemisen välttämiseksi, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3800/81 liite tämän asetuksen liitteen mukaiseksi.
2 artikla
Tämä asetus tulee voimaan päivänä, jona se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1994.

Labels: 12
3
18
6